*Návrh VZN vyvesený na úradnej tabuli MČ Košice - Sídlisko KVP dňa: 30.08.2016*

*VZN vyvesené na úradnej tabuli MČ Košice - Sídlisko KVP dňa:*

*VZN nadobúda účinnosť dňa:*

Miestne zastupiteľstvo Mestskej časti Košice-Sídlisko KVP v súlade s § 4 ods. 3 písm. i) a § 6 zákona SNR č. 369/1990 Zb. o obecnom zriadení v znení neskorších predpisov a § 14 ods. 3 písm. a) zákona SNR č. 401/1990 Zb. o meste Košice v znení neskorších predpisov vydáva toto

**Všeobecne záväzné nariadenie č. 9/2016**

**o prevádzke a otváracích hodinách na umyvárkach automobilov umiestnených na území Mestskej časti Košice-Sídlisko KVP**

**§ 1**

**Úvodné ustanovenia**

**1.** Toto všeobecne záväzne nariadenie (ďalej len „nariadenie“) upravuje pravidlá času prevádzky umyvárok automobilov na území Mestskej časti Košice-Sídlisko KVP (ďalej len „mestská časť“).

**2.** Toto nariadenie je záväzné pre všetky právnické osoby a fyzické osoby - podnikateľov, ktoré prevádzkujú na území mestskej časti prevádzkarne umyvárok automobilov podľa osobitných predpisov.

**§ 2**

**Základné pojmy**

**1. Prevádzkarňou** sa podľa tohto nariadenia rozumie priestor, v ktorom sa vykonáva podnikateľská činnosť a ktorý je určený pre styk so zákazníkmi.

**2.** **Prevádzkovou dobou** rozsah času predaja a rozsah času poskytovania služieb v prevádzkarňach.

**3.** **Obytným územím** pre účely tohto nariadenia sú plochy, ktoré sú určené pre obytné domy a k nim prislúchajúce nevyhnutné zariadenia, napr. garáže, stavby občianskeho vybavenia, verejné dopravné a technické vybavenie, zeleň a detské ihriská.

**§ 3**

**Prevádzková doba prevádzky služieb**

**1.** Naumyvárkach automobilov sa prevádzková doba určuje

a) v obytnom území od 06.00 h. do 22.00 h.

b) mimo obytného územia - bez časového obmedzenia.

**§ 4**

**Spoločné ustanovenia**

**1.** Právnická osoba alebo fyzická osoba - podnikateľ pred začiatkom prevádzkovania zariadenia na poskytovanie služieb si určí prevádzkový čas v súlade s týmto nariadením.

**§ 5**

**Prechodné ustanovenia**

**1**. Podnikatelia, ktorých prevádzková doba prevádzkarne je v rozpore s týmto nariadenim, sú

povinní do 30 dní od nadobudnutia účinnosti tohto nariadenia upraviť prevádzkovú dobu prevádzkarne v súlade s týmto nariadením.

**VI.**

**Záverečné ustanovenia**

**1.** Toto všeobecne záväzne nariadenie bolo schválené na zasadnutí Miestneho zastupiteľstva Mestskej časti Košice-Sídlisko KVP dňa 20.09.2016.

**2.** Toto nariadenie nadobúda účinnosť 15. dňom od vyvesenia na úradnej tabuli.

**3.** Podľa tohto nariadenia sú povinné postupovať všetky subjekty odo dňa jeho účinnosti.

Alfonz Halenár

starosta mestskej časti