**Informácia o stave plnenia uznesenia č. 182/b zo XVI. rokovania**

**Miestneho zastupiteľstva MČ Košice-Sídlisko KVP zo dňa 28.06.2016**

Na XVI. rokovaní Miestneho zastupiteľstva Mestskej časti Košice-Sídlisko KVP konaného dňa 28. júna 2016 bolo prijaté uznesenie č. 182/b, ktorým miestne zastupiteľstvo žiada JUDr. Sotolářa o vypracovanie stanoviska k potencionálnemu výberu poplatkov za parkovanie od občanov firmou EEI, s.r.o. na parkoviskách v mestskej časti, ktorých vlastníkom je mestská časť a  ktoré v  predošlom období mestská časť vybudovala pre občanov z  vlastných finančných prostriedkov. Tento návrh je nutné následne predložiť na augustové rokovanie miestnej rady.

S uvedeným uznesením bol pán JUDr. Sotolář oboznámený a požiadaný o vyjadrenie z ktorého vyplýva, že uvedená problematika by si vyžiadala minimálne dva až tri mesiace štúdia a zhromažďovania podkladov (vzťah medzi vlastníctvom-správou a užívaním majetku, parkovacie miesta ako súčasť telesa komunikácie, ako samostatná vec a pod.). Význam by to malo, ak to bude komplexné spracovanie – čo ide zjavne nad rámec zmluvy s mestskou časťou. Predpokladaná odmena za spracovanie v uvedenom časovom období (zohľadňujúc hodnotu veci) je cca 7.850,-eur + príslušné DPH.

Spracovali :

Ing. Jana Timková, prednostka

JUDr. M. Balážová, právne oddelenie