***Kontrola plnenia uznesení***

Kontrola plnenia uznesení je predložená ako stály bod programu rokovania. Jednotlivé uznesenia Miestneho zastupiteľstva Mestskej časti Košice – Sídlisko KVP navrhujem zaradiť do úloh splnených a úloh v plnení takto :

**Úlohy splnené:**

**157 zo dňa 08.03.2016 v bode 1** MieZ MČ Košice-Sídlisko KVP

1/ ukladá kontrolórke Mestskej časti Košice-Sídlisko KVP vykonať kontrolu rokovacieho poriadku MČ

vzhľadom na dôvodné podozrenie jeho porušovania.

**174/b zo dňa 28.06.2016** MieZ MČ Košice-Sídlisko KVP žiada

kontrolórku MČ Košice-Sídlisko KVP, Ing. Annu Hókovú o vykonanie kontroly ohľadom prípadných porušení zákona a iných právnych predpisov, pri nezverejnení informácií o voľných pracovných miestach v rámci Miestneho úradu MČ Košice-Sídlisko KVP.

Zodpovedný : pán starosta Termín : 20. 07. 2016

**174/c zo dňa 28.06.2016** MieZ MČ Košice-Sídlisko KVP

1. **odvoláva** člena Ing. Ladislava Takáča, PhD., zo Sociálnej a zdravotnej komisie

2. **volí** za člena Beátu Ruszinyákovú do Sociálnej a zdravotnej komisie.

**174/d zo dňa 28.06.2016** MieZ MČ Košice-Sídlisko KVP

1. **odvoláva** člena Ing. Romana Matoušeka z Finančnej komisie

2. **volí** Ing. Ladislava Takáča, PhD., za predsedu Finančnej komisie.

**174/e zo dňa 28.06.2016** MieZ MČ Košice-Sídlisko KVP

1. **odvoláva** člena Ing. Romana Matoušeka z Miestnej rady Mestskej časti Košice-Sídlisko KVP

2. **volí** VojtechaTótha, MBAza člena Miestnej rady Mestskej časti Košice-Sídlisko KVP.

**182/d zo dňa 28.06.2016**  MieZ MČ Košice–Sídlisko KVP

1.žiadastarostuMČ Košice-Sídlisko KVP, aby v spolupráci s miestnym úradom zabezpečil zverejnenie harmonogramu obnovy vodorovného dopravného značenia na vymedzených parkovacích plochách v intraviláne MČ pre roky 2016 – 2017. Zodpovedný : pán starosta Termín : 08. 07. 2016

**182/e zo dňa 28.06.2016**  MieZ MČ Košice–Sídlisko KVP

1.žiadastarostuMČ Košice-Sídlisko KVP, aby v spolupráci s miestnym úradom zabezpečil spracovanie návrhu VZN o prevádzke a otváracích hodinách na umyvárkach automobilov umiestnených na území MČ tak, že v nočných hodinách a skorých ranných hodinách umyvárka nesmie byť v prevádzke.

Tento návrh je nutné následne predložiť na augustové rokovanie miestnej rady.

Zodpovedný : pán starosta Termín : augustové rokovanie miestnej rady

(potvrdené uznesením č. 195 zo XVII. rokovania MieZ MČ Košice-Sídlisko KVP zo dňa 14.07.2016)

**187 zo dňa 28.06.2016**  MieZ MČ Košice–Sídlisko KVP

1. schvaľuje III. zmenu bežného rozpočtu MČ Košice-Sídlisko KVP na rok 2016 podľa predloženého návrhu,
2. schvaľujeIII. zmenu kapitálového rozpočtu MČ Košice-Sídlisko KVP na rok 2016 podľa predloženého návrhu s doplnením: zvýšiť kapitálový rozpočet v programe 7. podprograme 7.7 verejné priestranstvá, funkčná klasifikácia 06.2.0, položka 718 o 6 000 € na rozšírenie exterierového kamerového systému,
3. schvaľuje III. zmenu rozpočtu príjmových finančných operácií MČ Košice-Sídlisko KVP na rok 2016 podľa predloženého návrhu s doplnením: zvýšiť príjmové finančné operácie o 6 000 €,
4. žiadastarostu MČ Košice-Sídlisko KVP, aby požiadal mesto Košice o účelový transfer vo výške 30 000 € na opravu strechy budovy Mestskej časti Košice-Sídlisko KVP.

**189 zo dňa 28.06.2016**  MieZ MČ Košice–Sídlisko KVP

nevyhovujeProtestu prokurátora sp. zn. Pd 85/15/8803-10 zo dňa 15.12.2015 podanému proti

opatreniu-uzneseniu Miestneho zastupiteľstva Mestskej časti Košice-Sídlisko KVP č. 82/a zo dňa 04.08.2015.

**191 zo dňa 28.06.2016**  MieZ MČ Košice–Sídlisko KVP

schvaľuje Rokovací poriadok komisií Miestneho zastupiteľstva Mestskej časti Košice–Sídlisko KVP

podľa predloženého návrhu.

**192/c zo dňa 28.06.2016**  MieZ MČ Košice–Sídlisko KVP

žiadastarostu MČ Košice-Sídlisko KVP aby vypracoval spôsob, respektíve proces odovzdávania informácií poslancom MieZ o realizovaných akciách MČ, a to tak:

- Informácia musí byť poslancom odovzdaná najmenej 5 pracovných dní pred začatím akcie.

- Informácia musí obsahovať: názov podujatia, dátum a čas podujatia, miesto podujatia a samotný

program podujatia.

- Spôsob doručenia informácie v elektronickej podobe.

**197 zo dňa 14.07.2016**  MieZ MČ Košice–Sídlisko KVP

odvoláva Ing. Juraja Mihaľova, poslanca MieZ Mestskej časti Košice-Sídlisko KVP v  zmysle ustanovenia § 15 ods. 3 Zákona SNR č. 369/1990 Zb. o obecnom zriadení v znení neskorších predpisov z Mandátovej komisie, na vlastnú žiadosť.

**198/a zo dňa 14.07.2016**  MieZ MČ Košice–Sídlisko KVP

žiadastarostu Mestskej časti Košice-Sídlisko KVP, aby:

a) Na webovej stránke MČ a vyhradených miestach MČ zverejnil informáciu o vytvorení komisie „parkovania“ s týmto textom: „Mestská časť Košice-Sídlisko KVP pripravuje vytvorenie komisie parkovania, ktorej účelom bude riešiť problémy súvisiace s parkovaním občanov mestskej časti. Občania, ktorí majú záujem pracovať v danej komisii na základe svojej odbornosti, nech svoj záujem potvrdia na emailovej adrese [ladislav.takac@mckvp.sk](mailto:ladislav.takac@mckvp.sk) alebo na [parkovanie@mckvp.sk](mailto:parkovanie@mckvp.sk) . Počet miest v komisii je obmedzený.“

b) Bola zriadená emailová adresa [parkovanie@mckvp.sk](mailto:parkovanie@mckvp.sk)

c) Zriadil samostatnú podstránku mckvp.sk/parkovanie, kde by MČ informovala občanov o danej téme.

Termín : do 31. 07. 2016

**198/b zo dňa 14.07.2016**  MieZ MČ Košice–Sídlisko KVP

žiada starostu Mestskej časti Košice-Sídlisko KVP, aby v spolupráci s miestnym úradom predložil návrh VZN o prevádzke a otváracích hodinách všetkých prevádzok na území MČ tak, aby neporušovalo práva občanov MČ.

Tento návrh je nutné následne predložiť na augustové rokovanie miestnej rady.

**- navrhujem zaradiť medzi splnené úlohy**

**Úlohy v plnení :**

**174/a zo dňa 28.06.2016** MieZ MČ Košice-Sídlisko KVP žiada

starostu MČ Košice-Sídlisko KVP, aby urýchlene vypísal a zverejnil výberové konania na voľné pracovné miesta v rámci Miestneho úradu MČ Košice-Sídlisko KVP s cieľom, čo najrýchlejšie ich obsadiť.

Jedná sa menovite o pozície : 1. Kancelária prvého kontaktu

2. Oddelenie podnikateľských činností a informatiky – vedúci oddelenia.

Zodpovedný : pán starosta Termín : 15. 07. 2016

**178 zo dňa 28.06.2016** MieZ MČ Košice-Sídlisko KVP v súlade s platnými ústavnými zákonmi, zákonmi a ostatnými všeobecne záväznými právnymi predpismi

1. **upozorňuje,** že priepustnosť komunikácií v časti kde je navrhovaná výstavba Obytného súboru POVRAZY sa pri výjazde dopravných prostriedkov z MČ Košice-Sídlisko KVP do iných mestských častí od 13. 01. 2014, kedy o tomto probléme rokovalo miestne zastupiteľstvo, nezlepšila, ale práve naopak, je značne prehustená,

2. **žiada** mesto Košice, aby bezodkladne začalo s  komplexným riešením dynamickej dopravy v našej mestskej časti tak, aby sa zvýšila kapacita a  priepustnosť dopravy najmä v  časti pri navrhovanej výstavbe Obytného súboru POVRAZY. Termín vyriešenia zlej dopravnej situácie v tomto území musí byť najneskôr do kolaudácie Obytného súboru POVRAZY,

3. **schvaľuje** projekt pre územné konanie ,,Obytný súbor POVRAZY“ s  týmito zásadnými podmienkami, stanoviskami a požiadavkami, ktoré v návrhu projektu Obytný súbor POVRAZY pre územné konanie musia byť v plnom rozsahu dodržané a  sú neoddeliteľnou súčasťou tohto uznesenia :

- 2 -

a) Vyjadrenia Rádu bosých karmelitánok, ul. Jána Pavla II. 7, 040 23 Košice s  tým, že bude zachovaná pokojná, dôstojná intimita karmelitánok. To znamená, že vizuálnym ani hlukovým kontaktom nesmie byť narušený chod kláštora, zvlášť v záhradnej časti. Tam je potrebné zabezpečiť vysadenie vzrastlých, hustých stromov a  súčasne riešiť výšku oplotenia tak, aby nedochádzalo k vizuálnemu ani inému kontaktu ubytovaných s   karmelitánkami. Čas výstavby musí byť obmedzený, resp. prerušený počas cirkevných sviatkov a svätých omší,

v súlade s programom Rádu bosých karmelitánok. Čas večerného a  nočného kľudu musí byť striktne dodržiavaný,

b) Stanoviská občanov z  verejných stretnutí občanov k  tejto téme zo dňa 17. 09. 2015 a 23. 06.2016,

c) Stanovisko Referátu útvaru hlavného architekta mesta Košice zo dňa 01.04.2016, Trieda SNP 48/A, 040 11,

Košice,

d) Stanovisko Komisie výstavby, dopravy a  životného prostredia pri Miestnom zastupiteľstve MČ Košice -Sídlisko KVP zo dňa 27.06.2016, Trieda KVP 1, 040 23 Košice,

e) Je nevyhnutné doriešiť rozšírenie križovatky Jána Pavla II. – Trieda KVP za účelom jej spriechodnenia,

f) Investor zrealizuje na vlastné náklady rekonštrukciu chodníka vedúceho pozdĺž ulice Jána Pavla II.,

g) Investor opraví na vlastné náklady schody vedúce od zastávky MHD Starozagorská k ZŠ Lechkého,

h) Investor zrealizuje na vlastné náklady prepojenie chodníka - jestvujúcu panelovú cestu k  chodníku na

ul. Jána Pavla II., aj s  riešením odvodnenia,

i) Investor zrevitalizuje na vlastné náklady športové ihriská v ZŠ Lechkého a  ďalšie športoviská v MČ Košice-

Sídlisko KVP, po dohode s   Mestom Košice – Európskym mestom športu 2016,

j) Investor dodrží podmienky VZN mestskej časti č.17/1998 o zmiernení negatívnych dôsledkov klimatických

zmien na území MČ,

4**. ruší** a) uznesenie MieZ MČ Košice–Sídlisko KVP č. 169 – 22/2 – 2005 okrem bodu 2a,

b) uznesenie MieZ MČ Košice-Sídlisko KVP č. 100 – 22/9 – 2015.

**179 zo dňa 28.06.2016** MieZ MČ Košice-Sídlisko KVP v  súlade s § 9 ods. 2 písm. a) a § 9a ods.8 písm.e) zákona č. 138/1991 Zb. o majetku obcí v znení neskorších predpisov a Zásad hospodárenia a nakladania s majetkom Mestskej časti Košice– Sídlisko KVP schvaľuje predaj pozemku C KN, novovytvorená parcela číslo 3759/2 o výmere 55 m², zapísané na LV č. 965 pre obec Košice–Sídlisko KVP, okres Košice II, k.ú. Grunt podľa Geometrického plánu č. 10/2016 zo dňa 6.6.2016, pre spoločnosť GASTROMILA, spol. s r.o., Piešťanská 2, 040 11 Košice, IČO: 36 203 271, za kúpnu cenu stanovenú znaleckým posudkom vo výške 4.206,95 €, a to z dôvodu hodného osobitného zreteľa.

Osobitný zreteľ je daný skutočnosťou, že cez vyššie uvedené pozemky vo vlastníctve spoločnosti GASTROMILA, spol. s r.o. vedie verejný vodovod, ktorý nie je možné vzhľadom na jeho dôležitosť

pre zásobovanie obyvateľstva pitnou vodou preložiť. K mylnému zameraniu tohto vodovodu v relevantnom čase došlo bez zavinenia spoločnosti GASTROMILA, spol. s r.o., ktorá v dobrej viere spracovala príslušnú dokumentáciu k realizácii stavby. Existencia vodovodu bola zameraná až pri opakovanom vytyčovaní Východoslovenskou vodárenskou spoločnosťou, a.s. v čase, keď bola kompletne spracovaná dokumentácia k realizácii stavby. Odkúpenie časti parcely 3759/2 o výmere 55 m² umožní spoločnosti posunutie stavby tak, aby verejný záujem ostal zachovaný a zároveň nedošlo k obmedzeniu obsahu vlastníckeho práva spoločnosti GASTROMILA, spol. s r.o.

**182/a zo dňa 28.06.2016**  MieZ MČ Košice–Sídlisko KVP

1.odmieta koncepciu riešenia statického parkovania na území mesta Košice schválenú mestským zastupiteľstvom a realizovanú firmou EEI, s.r.o.

2. žiada starostu MČ Košice-Sídlisko KVP, aby bol na území MČ Košice-Sídlisko KVP až do doby prijatia vlastnej koncepcie, dodržaný a zachovaný doterajší stav, bez akejkoľvek účasti firmy EEI, s.r.o.

Zodpovedný : pán starosta

(potvrdené uznesením č. 194/b zo XVII. rokovania MieZ MČ Košice-Sídlisko KVP zo dňa 14.07.2016)

**182/b zo dňa 28.06.2016**  MieZ MČ Košice–Sídlisko KVP

1.žiada JUDr. Sotolářa o vypracovanie stanoviska k potencionálnemu výberu poplatkov za parkovanie od občanov firmou EEI, s.r.o. na parkoviskách v mestskej časti, ktorých vlastníkom je mestská časť a ktoré v predošlom období mestská časť vybudovala pre občanov z vlastných finančných prostriedkov. Tento návrh je nutné následne predložiť na augustové rokovanie miestnej rady.

Zodpovedný : pán starosta Termín : augustové rokovanie miestnej rady

**182/c zo dňa 28.06.2016**  MieZ MČ Košice–Sídlisko KVP

1.žiadastarostuMČ Košice-Sídlisko KVP, aby v termíne do najbližšieho riadneho zastupiteľstva zabezpečil vykonanie pasportizácie parkovacích miest na území mestskej častipodľa priloženéhonávrhu(viď. Príloha č. 1)

2**.** žiada starostu MČ Košice-Sídlisko KVP, aby v termíne do najbližšieho riadneho zastupiteľstva predložil poslaneckému zboru všetky podnety od občanov sídliska KVP týkajúce sa parkovania na sídlisku KVP za posledné 3 roky (t.j. od júna 2013). Tento návrh je nutné následne predložiť na augustové rokovanie miestnej rady.

Zodpovedný : pán starosta Termín : augustové rokovanie miestnej rady

- 3 -

**190 zo dňa 28.06.2016**  MieZ MČ Košice–Sídlisko KVP

žiada starostu MČ Košice-Sídlisko KVP, aby v spolupráci s miestnym úradom zabezpečil vypracovanie návrhu Koncepcie rozvoja kamerového systému Mestskej časti Košice-Sídlisko KVP na roky 2017 – 2022. Koncepcia má obsahovať nasledujúce body :

1. Ideový základ koncepcie
2. Analýza súčasného stavu
3. Predikcia požadovaného stavu
4. Analýza vlastníckych vzťahov a vyjadrenia mesta Košice, Mestskej polície a Štátnej polície
5. Návrhy spôsobov financovania z alternatívnych zdrojov a zdrojov mestskej časti
6. Návrhy spôsobov pokrytia prevádzkových nákladov
7. Jednotlivé etapy realizácie
8. Mapu rozvoja so zakreslením umiestnenia kamerového systému.

Tento návrh je nutné predložiť do 30. 09. 2016.

Zodpovedný : pán starosta Termín : do 30. 09. 2016

(potvrdené uznesením č. 196 zo XVII. rokovania MieZ MČ Košice-Sídlisko KVP zo dňa 14.07.2016)

**192/a zo dňa 28.06.2016**  MieZ MČ Košice–Sídlisko KVP

žiadastarostu MČ Košice-Sídlisko KVP o vyvolanie stretnutia s majiteľom firmy BRONET s.r.o. , ohľadom vytvorenia detského ihriska pri Dénešovej č. 4, ktorým bol BRONET s.r.o. zaviazaný uznesením č. 192 z  XV. Miestneho zastupiteľstva MČ Košice-Sídlisko KVP zo dňa 19. 02. 2013. Termín: do 15. 07. 2016

**192/b zo dňa 28.06.2016**  MieZ MČ Košice–Sídlisko KVP

žiadastarostu MČ Košice-Sídlisko KVP aby písomne dementoval, alebo písomne potvrdil informácie uvedené v médiach týkajúce sa údajného zákazu starostu na zúčastňovanie sa poslancov na akciách realizovaných MČ.

**172 zo dňa 26.04.2016** MieZ MČ Košice-Sídlisko KVP žiada

starostu MČ Košice-Sídlisko KVP, aby konal vo veci aktuálnej výzvy Ministerstva životného prostredia Slovenskej republiky zameranú na triedený zber komunálnych odpadov a mechanicko

-biologickú úpravu komunálnych odpadov (Kód výzvy: OPKZP-PO1-SC111-2016-10; Prioritná os: 1. Udržateľné využívanie prírodných zdrojov prostredníctvom rozvoja environmentálnej infraštruktúry; Špecifický cieľ: 1.1.1 Zvýšenie miery zhodnocovania odpadov so zameraním na ich prípravu na opätovné použitie a recykláciu a podpora predchádzania vzniku odpadov) a aby pripravil a podal žiadosť o nenávratný finančný príspevok za MČ Košice-Sídlisko KVP.

Zodpovedný: starosta MČ Ing. Alfonz Halenár Termín: 30. 07. 2016

**Dôvodová správa:**

Mestská časť Košice-Sídlisko KVP nie je oprávnená uchádzať sa o nenávratný finančný príspevok v rámci tejto výzvy, nakoľko v oblasti, ktorej sa výzva týka, nemá v zmysle zákona o meste Košice ani Štatútu mesta Košice postavenie obce.

Na rokovaní miestnej rady dňa 06.09.2016 bolo uznesenie č. 172 predkladateľkou materiálu Ing. Gamcovou, PhD., zaradené k úlohám v plnení.

**- navrhujem zaradiť medzi úlohy v plnení**

Spracovala :

Ing. Mária Gamcová, PhD.

Košice, 12.09.2016

- 4 -