**Informácia o stave plnenia uznesenia č. 182/c zo XVI. rokovania**

**Miestneho zastupiteľstva MČ Košice-Sídlisko KVP zo dňa 28.06.2016**

Na XVI. rokovaní Miestneho zastupiteľstva Mestskej časti Košice-Sídlisko KVP konaného dňa 28. júna 2016 bolo prijaté uznesenie č. 182/c, ktorým miestne zastupiteľstvo žiada starostu MČ Košice-Sídlisko KVP :

1. aby v termíne do najbližšieho riadneho MieZ zabezpečil vykonanie pasportizácie parkovacích miest na území MČ podľa priloženého návrhu (viď príloha č. 1)
2. aby v termíne do najbližšieho riadneho MieZ predložil poslaneckému zboru všetky podnety od občanov sídliska KVP týkajúce sa parkovania na sídlisku KVP za posledné 3 roky (t.j. od júna 2013)

Tento návrh je nutné následne predložiť na augustové rokovanie miestnej rady.

Tabuľku č. 2, ktorá je uvedená v prílohe č. 1 k predmetnému uzneseniu bolo potrebné upraviť a doplniť údaj o parcelnom čísle pozemku, nakoľko bez tejto informácie nie je možné určiť vlastníka pozemku. Parkoviská nachádzajúce sa na jednotlivých uliciach sú zväčša postavené na niekoľkých parcelách.

Údaje o vlastníkoch parkovacích plôch je možné uviesť iba v prípade, ak ide o parkovacie plochy v majetku MČ Košice – Sídlisko KVP alebo v majetku mesta Košice, pokiaľ boli mestskej časti zverené do správy. V ostatných prípadoch nie je možné vlastníka určiť, nakoľko parkoviská sú stavby, ktoré sa nezapisujú do katastra nehnuteľností. Vzhľadom ku zložitosti postupu získavania týchto informácií z evidencie majetku mestskej časti a čerpanie dovoleniek zamestnancov mestskej časti, si doplnenie týchto údajov vyžaduje väčší časový priestor. Z týchto dôvodov budú informácie spracovávané a dopĺňané postupne.

Plnenie uznesenia MieZ č. 182/c v bode č. 1, je uvedené v prílohe č. 1.

Plnenie uznesenia MieZ č. 182/c v bode č. 2, je uvedené v prílohe č. 2.

Spracovali :

Ing. Monika Šalátová, odd. VDaŽP

JUDr. Lenka Čechová Pisarčíková, odd. správy majetku